Niðurstöður hafa þegar nýst til að efla stefnumótun og fagmennsku í starfi frístundaheimila . Hún hefur bent á nauðsyn þess að rannsaka mun skipulegar hvernig gangi að innleiða grunnþætti menntunar : Læsi , jafnrétti , sköpun , sjálfbærni , heilbrigði og velferð , lýðræði og mannréttindi , sem settir voru í aðalnámsskrár leik , - grunn - , og framhaldsskóla árið 2011 . Kolbrún tók þátt í að innleiða frístundaheimilin í Reykjavíkurborg , þegar skóladagvistar grunnskóla voru lagðar niður . Hún hefur verið námsbrautarformaður í tómstunda - og félagsmálafræði , bæði á grunn - og framhaldsstigi . Kolbrún er formaður félags um menntarannsóknir og hefur birt fræðigreinar bæði á innlendum og erlendum vettvangi . Hún hefur verið virk í alþjóðlegu samstarfi um menntarannsóknir og situr í ritnefnd Delta Kappa Gamma alþjóðasamtaka kvenna í fræðslu - og menntastörfum . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .